དབལ་བོན་ཕུང་བྱེད་མགོ་གཅོད་དཀྱིལ་འཁོར་གྱི་མཆོད་པ་
བཞུགས་པའི་དབུའོ། །
༄༅། །དབལ་གསས་དྲག་པོའི་ཚོགས་ལ་ཕྱག་འཚལ་ལོ། །ཕུང་བྱེད་མགོ་གཅོད་ཀྱི་
མཆོད་པར་རིམ་པ་བསྟན་པ་ལ། ས་ཆོག་དང་རིམ་པ་བསྟན་པ་ལ། འབྱུང་བ་རིམ་
བརྩེག་སྤྱི་དང་འདྲ་བའི་སྟེང་དུ། དབུས་སུ་དྲག་པོ་ཟུར་གསུམ་མེ་ཐབ་དང་ཆས་པ་བྱ།
དེའི་ཕྱི་རིམ་ཟླ་གམ་གསུམ་ལ་ཡང་། དྲག་པོ་ཟུར་གསུམ་གྱིས་མཚོན་པ་བྱ། དེའི་ཕྱི་
རིམ་དུ་འཁོར་ལོ་རྩིབས་བརྒྱད་དང་ལྡན་པར་བྱ། དེའི་ཕྱི་རིམ་སྒོ་བཞི་སྒོ་རྒྱན་མུ་ཁྱུད་
དང་ཆས་པ་བྲི། དཀྱིལ་འཁོར་དེ་ལ་ལྷ་བསྐྱེད་པ་ནི། དབུས་སུ་ཁྲོ་བོའི་རྒྱལ་པོ་བསྐྱེད་
24

གཡུང་དྲུང་སྡེ་ལྔ།
སྟེ། ཟུར་གསུམ་གཅིག་ལ་གདུབ་འདུལ་སྟག་ལྷ་མེ་འབར་བསྐྱེད། གཅིག་ལ་དབལ་
གསས་གེ་ཁོད། གཅིག་ལ་ཁྲོ་རྔམ་རྒྱལ་པོ་དང་གསུམ་ནི། སྐུ་མདོག་ཕྱག་མཚན་
གཞུང་དང་མཐུན་པ་བསྐྱེད།
བསྐྱེད། སྒོ་བཞི་ལ་སྒོ་བ་རྔམ་བྱེད་བཞི་བསྐྱེད་སྟེ། དཀྱིལ་འཁོར་དེ་ལ་རྒྱན་འགོད་
པ་ནི། དབུས་སུ་ལྕགས་ཀྱི་ཕུར་པ་ཁྲོ་ཞལ་ཆ་གཅིག་ལ། དར་སྣ་ལྔ་བཏག་པ་གཅིག་
འགོད་དོ། །ཟུར་གསུམ་ལ་ཤིང་ཚེར་ཆག་གི་ཕུར་པ་དར་སྣ་དང་ལྡན་པ་རེ་འགོད་
འཁོར་ལོ་རྩིབས་བརྒྱད་ལ་ཁྲོ་རྔམ་གདུབ་པ་བརྒྱད་
ཕྱོགས་བཞི་དབུས་དང་ལྔ་ལ་བུམ་པ་ལྔ་བཀོད་དོ། །སྒོ་བཞི་ལ་རལ་གྲིའི་མགུལ་དུ་
མེ་ལོང་བཏག་པ་བཞི་བཀོད། མཚམས་བཞི་ལ་མདའ་དར་བཞི་བཀོད། དེ་རྣམས་
ཚོན་ཐག་དང་སྔགས་སྐུད་ཀྱིས་སྦྲེལ་ལོ། །བུམ་པ་བཅའ་བ་དང་རྒྱན་བཀོད་པ་ནི།
སྤྱི་གཞུང་དང་མཐུན་ནོ། །གཞན་ཡང་དཀར་གསུམ་མངར་གསུམ་དང་། ཤ་ཆང་
ཟས་གསུམ་དང་། འབྲས་ཐུག་འོ་ཐུག་དང་། ཤག་ཏེའུ་དང་མིང་བྱང་བཅུག་པའི་རུ་
ལུ་ལ་སོགས་པ་དང་། སྦྱིན་སྲེག་བྱེད་པའི་རྫས་ཕུན་སུམ་འཚོགས་པ་བསག་གོ །དེ་
ནས་གཞལ་ཡས་ཁང་དང་ལྷ་དང་རྒྱན་ཆ་རྫོགས་པ་བསྐྱེད་ལ། དབྱིངས་ཀྱི་དཀྱིལ་
འཁོར་ནས་ལྷ་རྣམས་སྙན་གསན་དབབ་པ་ནི། ཨཱོྃ་བསྲེག་བྱེད་མེ་དཔུང་འབྷར་བའི་
ཕོ་བྲང་ནས། ཕོ་བྲང་དྲག་པོ་མེའི་གཞལ་ཡས་འདིར། དབལ་གསས་དྲག་པོ་འཁོར་
དང་བཅས་པ་རྣམས། འགྱུར་མེད་གཡུང་དྲུང་དབྱིངས་ནས་མ་གཡོས་པ། བདག་
གིས་གནོད་པའི་དགྲ་བགེགས་འདུལ་བའི་ཕྱིར། ལྷ་ཚོགས་དྲག་པོའི་ཚུལ་གྱིས་འདིར་
གཤེགས་ཤིག༔ དྲག་པོ་མེ་དཔུང་འབར་བའི་དབྱིངས་དཀྱིལ་ནས། གདུབ་པ་འདུལ་
ཕྱིར་མ་ལུས་སྐུར་བཞེངས་ཤིག །དབུས་ཀྱི་ཁྲོ་རྒྱལ་ཁ་འགྱིང་ཁ༔ སྟག་གཟིག་དོམ་
དྲེད་བསྣོལ་བའི་བདན་འབུལ་གྱིས། བདན་མཆོག་དམ་པ་འདི་ལ་སྤྱན་གཟིགས་ལ།
འགྲོ་བའི་དོན་དུ་སྤྱན་འདྲེན་སྙན་མ་སྲ། གདུབ་འདུལ་སྟག་ལྷ་མེ་འབར་ལ། སྲིན་
25

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
པོ་ཕོ་མོ་བསྣོལ་བའི་བདན་འབུལ་གྱིས། བདན་མཆོག་དམ་པ་འདི་ལ་སྤྱན་གཟིགས་
ལ། འགྲོ་བའི་དོན་དུ་སྤྱན་འདྲེན་སྙན་མ་སྲ། དབལ་གསས་དྲག་པོ་གེ་ཁོད་ལ། ར་
རྒོད་བསྣོལ་པའི་བདན་འབུལ་གྱིས། བདན་མཆོག་དམ་པ་འདི་ལ་སྤྱན་གཟིགས་
ལ། འགྲོ་བའི་དོན་དུ་སྤྱན་འདྲེན་སྙན་མ་སྲ། གདུབ་འདུལ་ཁྲོ་རྔམ་རྒྱལ་པོ་ལ། ཕག་
རྒོད་བསྣོལ་བའི་བདན་འབུལ་གྱིས། བདན་མཆོག་དམ་པ་འདི་ལ་སྤྱན་གཟིགས་
ལ། འགྲོ་བའི་དོན་དུ་སྤྱན་འདྲེན་སྙན་མ་སྲ། དྲག་པོ་ཧ་ལ་རྔམ་གཏུམ་བརྒྱད་རྣམས་
ལ། སྲེག་བྱེད་ཉི་མ་དམར་མོའི་བདན་འབུལ་གྱིས། བདན་མཆོག་དམ་པ་འདི་ལ་
སྤྱན་གཟིགས་ལ། འགྲོ་བའི་དོན་དུ་སྤྱན་འདྲེན་སྙན་མ་སྲ། ཧེ་ལ་ལ་སོགས་སྒོ་བ་བཞི་
རྣམས་ལ། བསྲེག་བྱེད་མེ་རི་འབར་བའི་བདན་འབུལ་གྱིས། བདན་མཆོག་དམ་པ་
འདི་ལ་སྤྱན་གཟིགས་ལ། འགྲོ་བའི་དོན་དུ་སྤྱན་འདྲེན་སྙན་མ་སྲ། བསྭོ་ཨཱོྃ་ཧ་ལ་རཾ་
མོ། ཧད་དོ་སྤུངས་སོ། ཧྲིག་ནི་ཏྲཾ་ཧེ་ཧེ། ཅེས་བརྗོད་པས་དབྱིངས་ནས་སྐུ་བཞེངས་
པར་བསམ་མོ། །དེ་ནས་སྤྱན་དྲངས་པ་ནི།
ཨཱོྃ་དྲག་པོ་མེའི་གཞལ་ཡས་འདིར། དབལ་གསས་རྔམ་པ་འཁོར་བཅས་རྣམས།
དྲག་པོ་མེ་དཔུང་ནང་ནས་སྐུ་བཞེངས་ལ། བདག་དང་ཡོན་བདག་འཁོར་བཅས་
ཀྱིས། ལོག་པར་ལྟ་བའི་དགྲ་བགེགས་འདུལ་བའི་ཕྱིར། མྱུར་མགྱོགས་ཐང་ཙམ་
ཡིད་ཀྱིས་འདིར་གཤེགས་ལ། བདག་ལ་གནོད་པའི་དགྲ་བགེགས་བརླག་པར་མཛོད།
འགྱུར་མེད་གཡུང་དྲུང་དབྱིངས་ནས་སྤྲུལ་པའི་སྐུ། དབལ་གསས་རྔམ་པ་གདུག་པའི་
དགྲ་བགེགས་འདུལ། གདུག་འདུལ་ཁྲོ་རྔམས་ལ་སོགས་འཁོར་བཅས་རྣམས། དྲག་པོ་
མེ་དཔུང་འབར་བའི་གཞལ་ཡས་འདིར། སྤྱན་འདྲེན་འཁོར་དང་བཅས་ཏེ་གཤེགས་སུ་
གསོལ། བསྭོ་ཨཱོྃ་ཧ་ལ་རཾ་མོ་ཁོད་དོ་སྤུངས་སོ། ཧྲི་ཡོ་སྨར་རོ། ཧྲི་ནི་འདུ་འདུ་ཛ། ཅེས་
སྤྱན་དྲངས་སོ། །དེ་ནས་སྔགས་དང་ཕྱག་རྒྱ་བཅའ་བ་ནི། བསྭོ་ཨཱོྃ་འབར་བ་ཛ་ལ་མ་
26

གཡུང་དྲུང་སྡེ་ལྔ།
ར་ཡ་ཛ་ཛ། ཧ་ཧ་ཧེ་ཧེ་ཕྱོད་ཕུར་སངས་མུ་ཞི་མུ་ཡེ་རྦན་སལ་ནག །དབལ་གསས་
རྔམ་པའི་སྔགས་སོ། །ཕྱག་རྒྱ་ནི་མཐེ་འོང་གྱེན་ལ་བསྒྲེང་། མཛུབ་མོ་གཉིས་གྱེན་ལ་
བསླང་ངོ༌། །སོར་མོ་ཐ་མ་དྲུག་གདེང་པའོ། །བསྭོ་ཨཱོྃ་ཧ་ལ་ཧ་ལ་མོ་ཁོད་དོ་རཾ། སྤུང་
གྱིས་ནོ་དེ་མ་དེ་སོད་རྦད། ཅེས་པས་ནི་སྟག་ལྷ་མེ་འབར་གྱི་སྔགས་སོ། །ཕྱག་རྒྱ་ནི་
གཡས་སྟ་མོ་ཕྱར་བ་དང་། གཡོན་ཕུར་པ་འཛིན་པའི་ཚུལ་ལོ། །བསྭོ་ཨཱོྃ་ཧ་ལ་རཾ་མོ་
མུ་ནི་ཐུན་ནོ། རཾ་མོ་གྱད་དོ་ཞི་བ་ནི། ཁྲོ་རྔམ་རྒྱལ་པོའི་སྔགས་སོ། །ཕྱག་རྒྱ་ནི་གཡས་
རལ་གྲི་ཕྱར་བ་གཡོན་ཞགས་པ་འཛིན་པའི་ཚུལ་ལོ། །བསྭོ་ཨཱོྃ་ཀ་ལི་ར་ཐ་མ་ཐ། ཏི་སྟ་
དུ་རུ་དུ་རུ་ཧཱུྃ་ཕཊ༔ ཞེས་པ་ནི་དབལ་གསས་གེ་ཁོད་ཀྱི་སྔགས་སོ། །ཕྱག་རྒྱ་ནི་གཡས་
འཁོར་ལོ་བསྐོར་བ། གཡོན་མེ་དཔུང་སྤར་བའི་ཚུལ་ལོ། །བསྭོ་ཨཱོྃ་མ་མ་ར་ཏྲ་ཡ་ཧ་
ལ་རྦད། ཅེས་པ་ནི་ཧ་ལ་དཀར་པོའི་སྔགས་སོ། །ཕྱག་རྒྱ་ནི་རལ་གྲི་ཕྱར་བའི་ཚུལ་
ལོ། །བསྭོ་ཨཱོྃ་འབར་བ་ར་ལ་མེ་ཧ་ལ་རྦད། ཅེས་པ་ཧ་ལ་སེར་པོའི་སྔགས་སོ། །ཕྱག་
རྒྱ་ནི་མདུང་འཛིན་པའི་ཚུལ་ལོ། །བསྭོ་ཨཱོྃ་དུ་རུ་སད་ཏེ་ཧ་ལ་རྦད། ཅེས་པ་ནི་ཧ་
དམར་པོའི་སྔགས་སོ། །ཕྱག་རྒྱ་ནི་སྟ་མོ་འཛིན་པའི་ཚུལ་ལོ། །བསྭོ་ཨཱོྃ་ས་ར་སད་ཏེ་
ཧ་ལ་རྦད། ཅེས་པ་ནི་ཧ་ལ་སྔོན་པོའི་སྔགས་སོ། །ཕྱག་རྒྱ་ནི་སྤུ་གྲི་འཛིན་པའི་ཚུལ་དུ་
བྱའོ། །བསྭོ་ཨཱོྃ་སད་དེ་འབད་དེ་ཧ་ལ་རྦད། རྔམ་བྱེད་བྷར་བའི་སྔགས་སོ། །ཕྱག་རྒྱ་
ནི་བསྒྲད་པའི་ཚུལ་དུ་བྱའོ། །བསྭོ་ཨཱོྃ་སརྦ་བྲེ་པ་ཏྲ་ཧ་ལ་རྦད། དྲག་པོ་སྒྲོལ་བྱེད་ཀྱི་
སྔགས་སོ། །ཕྱག་རྒྱ་ནི་བཅའ་ཞིང་བསྒྲོལ་བའི་ཚུལ་དུ་བྱའོ། །བསྭོ་ཨཱོྃ་བྷར་བ་ཧོ་ར་ཧ་
ལ་རྦད། གཏུམ་པ་བདུད་འདུལ་གྱི་སྔགས་སོ། །བསྭོ་ཨཱོྃ་དུ་རུ་ཧ་ར་ཧ་ལ་རྦད། ཚིམ་
བྱེད་འབར་བའི་སྔགས་སོ། །ཕྱག་རྒྱ་ནི་སྒོང་ཙེའི་ཚུལ་དུ་བྱའོ། །དེ་ནས་རྔམ་པ་བརྒྱད་
ཀྱི་སྔགས་སོ། །བསྭོ་ཨཱོྃ་ཧ་ལ་རཾ་མ་ར་ཡ་ཐུན་རྦད། ཧེ་ལ་དཀར་པོའི་སྔགས་སོ། །ཕྱག་
རྒྱ་ཁུ་ཚུར་བཅང་ལ་བརྩེགས་ཏེ། ལྕགས་སྒྲོགས་གིས་ཚུལ་དུ་བྱའོ། །བསྭོ་ཨཱོྃ་ཧོ་ལ་རཾ་
27

གསུང་རབ་སྒོ་མཛོད་རིན་པོ་ཆེའི་གླེགས་བམ།
147
མ་ར་ཡ་རྦད། ཧོ་ལ་སེར་པོའི་སྔགས་སོ། །ཕྱག་རྒྱ་ནི་ཞགས་པའི་ཚུལ་དུ་བྱའོ། །བསྭོ་
ཨཱོྃ་ཧེ་འབར་རམ་མ་ར་ཡ་རྦད། ཕྱག་རྒྱ་ནི་ལྕགས་ཀྱུའི་ཚུལ་ལྟ་བུའོ། ། བསྭོ་ཨཱོྃ་ཧུ་ལ་
རམ་མ་ར་ཡ་རྦད། ཧེ་བ་སྔོན་པོའི་སྔགས་སོ། །ཕྱག་རྒྱ་ནི་ལྡེ་མིག་འཛིན་པའི་ཚུལ་
དུ་བྱའོ། །དེ་རྣམས་སྒོ་བ་བཞིའི་སྔགས་སོ། །ཞེས་བཟླས་ཅིང་ཕྱག་རྒྱ་བཅའ་ལ། ལྷ་
རྣམས་གཞལ་ཡས་ཁང་གི་ཕྱི་རོལ་དུ་བྱོན་པར་བསམ་མོ། །དེ་ནས་ལྷ་རྣམས་ལ་བདན་
འབུལ་ཏེ་འདི་སྐད་དོ། །ཨཱོྃ་ཕོ་བྲང་དྲག་པོ་མེའི་གཞལ་ཡས་འདིར། དབལ་གསས་
རྔམ་པ་ཁྲོ་རྒྱལ་ལ། སྟག་གཟིག་དོམ་དྲེད་གདུབ་པའི་བདན་འབུལ་ལོ། ། གདུབ་
འདུལ་སྟག་ལྷ་མེ་འབར་ལ། སྲིན་པོ་དམར་ནག་བསྣོལ་པའི་བདན་འབུལ་ལོ། །དབལ་
གསས་དྲག་པོ་གེ་ཁོད་ལ། ར་རྒོད་ཁམས་པ་བསྣོལ་བའི་བདན་འབུལ་ལོ། ། གདུབ་
འདུལ་ཁྲོ་རྔམ་རྒྱལ་པོ་ལ། ཟ་བྱེད་ཕག་རྒོད་བསྣོལ་བའི་བདན་འབུའ
རྔམ་པའི་ཁྲོ་རྔམ་བརྒྱད་རྣམས་ལ། བསྲེག་བྱེད་ཉི་མ་དམར་པོའི་བདན་འབུལ་ལོ། །
།ཧ་ལ་
ཧེ་ལ་ལ་སོགས་སྒོ་བ་བཞི་རྣམས་ལ། བསྲེག་བྱེད་མེ་རི་འབར་བའི་བདན་འབུལ་ལོ། །
བདན་མཆོག་དམ་པ་འདི་དག་བཏིང་ནས་ཀྱང་། གདུབ་པ་འདུལ་ཕྱིར་གཤེགས་སུ་
གསོལ། བསྭོ་ཨཱོྃ་ཧ་ལ་རཾ་ཡོ་སྤྱི་ཏི་ཀ་མ་ཧོ། ཞེས་སྤྱན་དྲངས་ཏེ། དེ་ནས་བདན་ནང་
དུ་སྤྱན་དྲངས་པ་ནི།
ཨཱོྃ་སྲེག་བྱེད་མེའི་གཞལ་ཡས་འདིར། ཁྲོ་རྔམ་རྒྱལ་པོ་འཁོར་བཅས་རྣམས། གདུབ་
པ་མ་ལུས་འདུལ་སླད་དུ། མྱུར་མགྱོགས་ཚུལ་དུ་བཞུགས་སུ་གསོལ། བསྭོ་ཧ་ལ་རཾ་
སྤུངས་སོ་སྨྲར་རོ། གྲང་དོ་ཨེ་མ་ཧོ། ཞེས་བཞུགས་སུ་གསོལ་ལོ། །དེ་ནས་དགྱེས་པ་
བསྐྱེད་སྟེ། ཨཱོྃ་འབར་བ་མེའི་གཞལ་ཡས་ནས། ཁྲོ་རྔམ་འཁོར་བཅས་བཞུགས་པ་
ལ། བདག་ཅག་འཁོར་བཅས་མ་ལུས་ཀྱིས། མཆོད་རྫས་མ་ལུས་འབུལ་བ་ནི། དཀར་
གསུམ་དང་ནི་མངར་གསུམ་དང་། ཤ་དང་ཆང་དང་ཟས་ལ་སོགས། འབྲས་ཐུག་འོ་
28

གཡུང་དྲུང་སྡེ་ལྔ།
ཐུག་མཆན་ཐུག་དང་། ཤག་ཏེ་ཤུག་ཏེ་ཤིང་ལ་སོགས། རིན་ཆེན་རྫས་དང་མེ་ཏོག་
རྣམས། རབ་དད་སྟོང་གསུམ་ཙམ་དུ་དམིགས་ནས་ནི། དབལ་གསས་ལྷ་ཚོགས་
རྣམས་ལ་འབུལ་ལགས་ཀྱིས། ཡིད་ཀྱི་དམིགས་ཤིང་མཆོད་པའི་རྫས་རྣམས་ནི།
ཐུགས་རྗེས་བྱིན་གྱིས་བརློབ་ལ་བཞེས་སུ་གསོལ། བསྭོ་ཨཱོྃ་ཧ་རཾ་སྨར་རོ་གྲང་དོ་བུ་ཙམ་
འདུ་འདུ་ཨེ་མ་ཧོ། ཞེས་པས་དགྱེས་པ་བསྐྱེད་དོ། །དེ་ནས་ལྷ་རྣམས་ལ་ཕྱག་འཚལ་
བ་ནི། ཨཱོྃ་ཕོ་བྲང་མེའི་གཞལ་ཡས་ནི། གདུག་པ་འདུལ་ཕྱིར་ཁྲོ་རྒྱལ་འཁོར་བཅས་
རྣམས། སྐུའི་གཟི་བརྗིད་འོད་ཟེར་ཕྱོགས་བཅུ་འཕྲོ། གསུང་གིས་གདངས་གྲགས་
དྲག་པོ་ང་རོ་བསྒྲོག །ཐུགས་ཀྱི་སྤྲུལ་པས་ལོག་རྟོག་དགྲ་བགེགས་འདུལ། སྐུ་གསུང་
ཐུགས་དང་ལྡན་པའི་དབལ་གསས་ལྷ་ཚོགས་ལ། བདག་དང་རྒྱུ་སྦྱོར་ཡོན་བདག་
འཁོར་བཅས་རྣམས། ལུས་ངག་ཡིད་གསུམ་གུས་པས་ཕྱག་འཚལ་ལོ། །ལུས་ཀྱིས་ཕྱག་
བགྱིས་ཡན་ལག་ལྔ་ཆར་བཏུད། ངག་གིས་ཕྱག་བགྱིས་སྤྲོ་བའི་དབྱངས་དང་ཆས།
ཡིད་ཀྱིས་ཕྱག་བགྱིས་དགའ་རབ་མཆོག་དུ་བསྐྱེད། ལུས་ངག་ཡིད་གསུམ་གུས་པས་
ཕྱག་འཚལ་ལོ། །བདག་ཅག་དགྲ་བགེགས་དབང་དུ་འདུས་པར་མཛོད། ཅེས་ཕྱག་
འཚལ་ལོ། །དེ་ནས་བཤགས་པ་འབུལ་བ་ནི། ཨཱོྃ་དུས་གསུམ་བདེར་གཤེགས་མ་ལུས་
འཁོར་བཅས་དང་། ཁྲོ་རྒྱལ་རྔམ་པའི་དཀྱིལ་འཁོར་ལྷ་ཚོགས་རྣམས། ཐུགས་ཉིད་
རྣམ་དག་བདག་ལ་དགོངས་སུ་གསོལ། བདག་ཅག་མཐའ་ཡས་སེམས་ཅན་ཐམས་
ཅད་ཀྱིས། འདོད་ཆགས་དབང་གིས་མི་དབང་ནོར་ལ་སྤྱོད། ཞེ་སྡང་དབང་གིས་
སྲོག་གཅོད་སྲོག་ལ་འབག །གཏི་མུག་དབང་གིས་བདེན་རྫུན་ངོ་མ་ཤེས། ང་རྒྱལ་
དབང་གིས་བདེན་པའི་ཚིག་ལ་འདས། འཕྲག་དོག་དབང་གིས་ཕ་རོལ་ཡོན་ཏན་
སྨད། དེ་ལ་སོགས་ཏེ་སྡིག་པ་ཅི་བགྱིས་པ། གཞན་ལ་བཅོལ་དང་རྗེས་སུ་ཡིད་རང་
པ། རབ་དུ་གནོང་འགྱོད་སེམས་ཀྱིས་མཐོལ་ལོ་བཤགས། མཐོལ་བཤགས་ཕུལ་ནས་
29

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
དགྲ་བགེགས་བརླག་པར་མཛོད། ཅེས་བཤགས་པ་འབུལ་ལོ། །དེ་ནས་སྐབས་འདིར་
མཆོད་པ་རྣམ་ལྔ་འབུལ་ཏེ། སྤྱི་གཞུང་དང་མཐུན། དེ་ནས་དཀར་གསུམ་མངར་
གསུམ་དང་། ཤ་དང་ཆང་དང་ཟན་དང་གསུམ། ཤག་ཏི་ཤུག་ཏི་དང༌། འབྲས་ཆང་
འོ་ཐུག་ལ་སོགས་པ་འབུལ་བ་ནི། ཡུམ་གྱི་སྦྱིན་སྲེག་དང་མཐུན་པས། སྐབས་འདི་
བྱའོ། །སྦྱིན་སྲེག་རང་མི་བྱེད་ནས། དེ་རྣམས་རང་མ་བྱས་ཀྱང་འགལ་བ་མེད་དོ། །དེ་
ནས་མཆོད་པ་བྱ་ཞིང་སྐུ་བསྟོད་སྟེ། གཤང་བསྐྲོལ་ཞིང་འདི་སྐད་དོ། །
ཨཱོྃ་ཕོ་བྲང་ཡིད་འོང་ལྷའི་གཞལ་ཡས་ཀྱིས། དྲག་པོ་མེའི་གཞལ་ཡས་ནས། གྲུ་
གསུམ་དབུས་ཀྱིས་ཕོ་བྲང་ནས། དྲག་པོ་མེའི་དཀྱིལ་འཁོར་ནས། སྟག་གཟིག་དོམ་
དྲེད་བསྣོལ་བའི་བདན་སྟེང་ནས། དབུས་ཀྱི་དབལ་གསས་རྔམ་པ་ནི། ཞལ་གསུམ་
ཕྱག་དྲུག་བརྗིད་དང་ལྡན། གཡས་དཀར་གཡོན་དམར་དབུས་མཐིང་ཞལ། སྐུ་
མདོག་མཐིང་ནག་བརྗིད་དང་ལྡན། སྐུ་ལ་བསྐལ་པའི་མེ་དཔུང་འབར། ན་བཟའ་
དྲེད་ཀྱི་གཡང་གཞི་གསོལ། གདུབ་པ་སྦྲུལ་གྱིས་སྐུ་ལ་བརྒ